Devids Dobrecovs

Devidas Dobrecovas (Devids Dobrecovs; g. 1997 m. vasario 26 d.) – Latvijos futbolininkas, rungtyniaujantis saugo pozicijoje. Jo tėvas žinomas Latvijos futbolininkas Viktors Dobrecovs, buvęs FK Atlantas vyr. treneris.

Karjera 
Karjerą pradėjo Liepojoje. Žaidė Liepajas Metalurgs jaunimo ekipose. Bankrutavus šiam klubui, perėjo į naujai sukurtą FK Liepāja.

FK Liepāja 
Nuo 2014 m. priklausė FK Liepāja, tačiau progų žaisti Virsliga čempionate susilaukdavo retai.

Grobiņas SC 
2017 m. atstovavo Grobiņas SC, kuris žaidė Pirmoje lygoje.

FC RTU 
2018 m. perėjo į FC RTU, kuris žaidė Pirmoje lygoje.

FK Atlantas 
2019 m. atstovavo FK Atlantas. Debiutavo rungtynėse prieš FK Kauno Žalgiris. Jis pelnė pirmą komandos įvartį ir išvedė atlantiečius į priekį (1:0). 

2019 m. A lygoje sužaidė 29 rungtynes, pasižymėjo pelnydamas keturis įvarčius.

Grobiņas SC 
Nuo 2020 m. vasaros atstovavo Grobiņas SC, kuris žaidė Pirmoje lygoje. Pirmenybės vyko pandemijos sąlygomis. Sužaidė šešerias rungtynes ir pasižymėjo pelnydamas keturis įvarčius.

2021 m. atstovavo Grobiņas SC, kuris žaidė Pirmoje lygoje. Dėl pandemijos grėsmių rungtynės dažnai buvo nukelinėjamos, pirmenybės buvo stabdomos ir vėl atnaujinamos, o galiausiai liko nebaigtos. Sužaidė aštuonias rungtynes ir pasižymėjo pelnydamas keturis įvarčius.

Latvijos rinktinės 
Atstovavo Latvijos U-17, U-19 ir U-21 jaunimo rinktinėms.

2015 m. sausio 5 d. atstovavo Latvijos U-19 rinktinei. Žaidė prieš estus. Latviai nugalėjo varžovus rezultatu 5:0. Vieną iš įvarčių pelnė Devids Dobrecovs.

Šaltiniai

Nuorodos 
 Soccerway
 lietuvosfutbolas.lt

Dobrecovas
Dobrecovas